Egert Vandel

Egert Vandel (sündinud 26. märtsil 1982 Tallinnas) on eesti ökoloog, järveuurija ja muusik. Ta on ka heavy metal'i ansambli Herald kitarrist ja asutajaliige.

Haridus ja töökäik
Egert Vandel lõpetas 2000. aastal Tallinna Üldgümnaasiumi ja 2005. aastal Tallinna Pedagoogikaülikooli geoökoloogia erialal ja 2007. aastal Tallinna Ülikooli geoökoloogia magistrantuuri (MSc) teemal "Makrojäänuste jaotus Ruusmäe järve põhjasetetes ja selle paleolimnoloogiline indikatiivsus" (juhendaja prof. Tiiu Koff). Doktorantuuri astus Tallinna Ülikooli 2007. aastal ning 2011. aastal kaitses doktorikraadi (PhD ökoloogias) teemal "Formation of plant macrofossil records in lacustrine sediments of the Baltic region and their palaeolimnological implications" (Makrojäänuste koosluste moodustumine Baltikumi järvelistes setetes ning nende paleolimnoloogiline indikatiivsus) (juhendaja prof. Tiiu Koff).

Tallinna Ülikooli Ökoloogia keskusega on seotud aastast 2003 (toona Tallinna Pedagoogikaülikooli Ökoloogia Instituut). Aastal 2007 asus Ökoloogia keskuses tööle assistendina, 2009-2011 oli erakorraline teadur ja alates 2011 on töötanud teadurina. Töötab Tallinna Ülikooli Ökoloogia keskuses alates 2007. aastast järveuuringute töörühmas.

Teadus
Tema peamised teadustöö valdkonnad on paleolimnoloogia ja -ökoloogia, hüdrobioloogia ja sedimentoloogia. Väikejärvede arengu uurimisel on peamiselt keskendunud makrojäänuste analüüsi metoodikale, mille alusel on rekonstrueerinud makrofüütide kooslusi ja järvede veetasemete muutusi Holotseenis. Uurimistöödes on lisaks tugev rõhk inimtegevuse mõjul järvede ökosüsteemile viimaste sajandite vältel. Viimastel aastatel on uurimissuunaks olnud tormisuse muutuste rekonstrueerimine rannikualade soosetetes leiduva liivafraktsiooni alusel. On üks Eesti Inimarengu Aruande 2014/2015 autoritest. Egert Vandel on juhendanud bakalaureuse- ja magistritöid.

Publikatsioone 
Koff, Tiiu; Vandel, Egert; Marzecová, Agáta; Avi, Egle; Mikomägi, Annika (2016). Assessment of the effect of anthropogenic pollution on the ecology of small shallow lakes using the palaeolimnological approach. Estonian Journal of Earth Sciences, 65 (4), 221−233.10.3176/earth.2016.19.
Vandel, Egert; Vaasma, Tiit; Koff, Tiiu; Terasmaa, Jaanus (2016). Impact of water-level changes to aquatic vegetation in small oligotrophic lakes from estonia. Lakes, reservoirs and ponds, 10 (1), 9−26.
Vandel, Egert; Vaasma, Tiit (2015). Sukeldumine teadusesse. Tallinna Ülikooli ajakiri, 7, 9−11.
Terasmaa, Jaanus; Puusepp, Liisa; Marzecová, Agáta; Vandel, Egert; Vaasma, Tiit; Koff, Tiiu (2013). Natural and human-induced environmental changes in Eastern Europe during the Holocene: a multi-proxy palaeolimnological study of a small Latvian lake in a humid temperate zone. Journal of Paleolimnology, 49 (4), 663−678.10.1007/s10933-013-9683-0.
Vandel, Egert; Koff, Tiiu (2011). Anthropogenically induced changes in the sedimentation processes in the littoral zone of Lake Verevi, South Estonia. Estonian Journal of Ecology, 60 (3), 167−182.
Vandel, Egert (2011). Formation of plant macrofossil records in lacustrine sediments of the Baltic region and their palaeolimnological implications. (Doktoritöö, Tallinna Ülikool). Tallinn: Tallinna Ülikool.
Vandel, Egert (2010). Effect of vegetation on alpha cellulose decomposition in littoral lake sediments. Aquatic Botany, 93 (3), 179−184.
Koff, Tiiu; Vandel, Egert (2008). Spatial distribution of macrofossil assemblages in surface sediments of two small lakes in Estonia. Estonian Journal of Ecology, 57 (1), 5−20.

Muusika 

Kitarrimänguga alustas Egert Vandel 1998. aastal Eero Valdna õpilasena. Aastal 2000 asutas ansambli Herald. Heraldiga on välja andnud kolm albumit: "Heavy Metal Wakes the Beast" (2005), "Gaia" (2010) ja "Masin" (2015). Egert Vandel on mitmete Heraldi lugude ja sõnade autor. Aastal 2016 pälvis auhinna Eesti Muusikaauhindade kategoorias "aasta metal-album" albumiga "Masin".

On mänginud kitarri ka ansamblites Plekksaapad, Instigator of Grief, Almondi Esco Band ja Tribute to Running Wild.

Kalandus
Egert Vandel on kalandushuviline ja kirglik kalamees. Aastast 2016 on Kalanduse teabekeskuse nõukogu liige. On internetipõhise kalapüügisaate "Oinaga kalal" üks saatejuhte.

Viited 

Eesti ökoloogid
Tallinna Kristiine Gümnaasiumi vilistlased
Tallinna Ülikooli vilistlased
Eesti kitarristid
Eesti muusikud
Sündinud 1982